24. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ Αριθ. 14650 της 27/29 Μαΐου 1981 (ΦΕΚ Β΄ 311) Περί δημοσιεύσεως στην Εφημερίδα της Κυβερνήσεως της από 12.5.1981 Σ.Σ.Ε. «για την εφαρμογή του θεσμού των διμερών επιτροπών υγιεινής και ασφαλείας εργαζομένων στα ορυχεία, μεταλλεία και λατομεία, στη βιομηχανία και την παραγωγή ηλεκτρισμού». Έχοντας υπόψη: 1.Τις διατάξεις του Ν. 3239/55 όπως τροποποιηθήκανε και συμπληρωθήκανε από τα Ν.Δ. 3755/57, 186/69, 1198/72 και 73/74. 2.Τις διατάξεις του Ν. 400/76 «περί Υπουργικού Συμβουλίου και Υπουργείων». 3.Τις διατάξεις της 45211/6023/78 (ΦΕΚ 1075 τ.Β΄) αποφάσεώς μας «περί μεταβιβάσεως αρμοδιοτήτων του Υπουργού Εργασίας εις τον Γεν. Γραμματέα, Γεν. Δ/ντάς, Αναπλ. Γεν. Δ/ντάς, Προϊσταμένους Δ/νσεων και Υπηρεσιών και Προϊσταμένους Τμημάτων» όπως μεταγενέστερα τροποποιήθηκε, αποφασίζουμε: Όπως δημοσιευθεί στην Εφημερίδα της Κυβερνήσεως η εν θέματι Σ.Σ.Ε., η οποία μας κατατέθηκε την 12.5.81 και συντάχθηκε το αριθμ. 118/81 πρακτικό καταθέσεως, της οποίας το κείμενο έχει ως εξής: ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ Για την εφαρμογή του θεσμού των διμερών επιτροπών υγιεινής και ασφαλείας εργαζομένων στα ορυχεία, μεταλλεία και λατομεία, στη βιομηχανία και την παραγωγή ηλεκτρισμού. Στην Αθήνα σήμερα 12 Μαΐου 1981 ημέρα Τρίτη και ώρα 11.00΄ στο Πολιτικό Γραφείο, με την παρουσία του Πρωθυπουργού Γ. Ράλλη και του Υπουργού Εργασίας Κ. Λάσκαρη, οι υπογεγραμμένοι: α)Θεόδωρος Παπαλεξόπουλος Αντιπρόεδρος, Νικ. Αναλυτής μέλος του Δ.Σ. και Νικ. Βαλτής-Σπανόπουλος μέλος του Γενικού Συμβουλίου του Συνδέσμου Ελληνικών Βιομηχανιών σαν εκπρόσωποι αυτού και β)Χρ. Καρακίτσος, Πρόεδρος, Εμμ. Σαΐτης Γενικός Γραμματεύς και Κων/νος Μαυρίκος Γραμματεύς Οικονομικού της Γενικής Συνομοσπονδίας Εργατών Ελλάδος σαν επρόσωποι αυτής, όλοι νόμιμα εξουσιοδοτημένοι, από τις οργανώσεις που εκπροσωπούμε, συμφωνήσαμε και υπογράφουμε την παρούσα Συλλογική Σύμβαση Εργασίας, το κείμενο της οποίας έχει ως εξής: Άρθρο 1. 1.Η παρούσα Συλλογική Σύμβαση Εργασίας εφαρμόζεται στις επιχειρήσεις ή εκμεταλλεύσεις που, σύμφωνα με την εφαρμοζομένη και στην Ελλάδα διεθνή στατιστική ταξινόμηση, κατατάσσονται στους κλάδους: α)Ορυχείων-Μεταλλείων-Λατομείων (κωδικοί αριθμοί 11-15). β)Βιομηχανίας (κωδικοί αριθμοί 20-39) και γ)Παραγωγής Ηλεκτρισμού (κωδικός αριθμός 41-1). 2.Μονάδα εφαρμογής της παρούσης καθορίζεται το κατάστημα. Σαν κατάστημα λογίζεται κάθε οικονομική μονάδα που βρίσκεται κάτω από ενιαίο έλεγχο και ασχολείται άμεσα ή έμμεσα με ένα τουλάχιστον είδος οικονομικής δραστηριότητος του οικείου κλάδου (μεταποίηση, εξόρυξη, παραγωγή ηλεκτρισμού κ.λπ.), είναι δε εγκατεστημένη σε ένα κτίριο ή ενιαίο κτιριακό συγκρότημα ή σε μία συνεχομένη εδαφική περιοχή. 3.Κάθε αυτοτελές κατάστημα, μεταξύ των περισσοτέρων της ίδιας επιχειρήσεως ή εκμεταλλεύσεως, αποτελεί ιδιαίτερη μονάδα για την εφαρμογή της παρούσης. Υπηρεσίες γραφείων και αποθήκες, που λειτουργούν έξω από τους χώρους του καταστήματος, δεν υπάγονται στην παρούσα Συλλογική Σύμβαση Εργασίας. Άρθρο 10. Οι εκλεγμένοι αντιπρόσωποι των μισθωτών για τις Επιτροπές Ασφαλείας δεν απολύονται στη διάρκεια της θητείας τους και ένα χρόνο μετά τη λήξη της, παρά μόνο για τους λόγους που προβλέπει το άρθρο 2 του Α.Ν. 1803/51 και έπειτα από άδεια εκδικαστικής επιτροπής που απαρτίζεται από δύο μέλη της Κεντρικής Επιτροπής (ένα από κάθε πλευρά) υπό την προεδρία ενός Πρωτοδίκη ή Προέδρου Πρωτοδικών οριζομένου από την αρμόδια αρχή, ή προσώπου κοινής εμπιστοσύνης οριζομένου ομοφώνως από την Κεντρική Επιτροπή Υγιεινής και Ασφαλείας της Εργασίας. Η Κεντρική Επιτροπή, αν κρίνει σκόπιμο μπορεί να συστήσει όμοιες επιτροπές αρμόδιες κατά περιοχές της Χώρας. Άρθρο 11. 1.Συνιστάται, με έδρα την Αθήνα, Κεντρική Επιτροπή Υγιεινής και Ασφαλείας της Εργασίας, με σκοπό την παρακολούθηση και την προώθηση της εφαρμογής της παρούσης Συλλογικής Συμβάσεως Εργασίας. (Μετά τη σελ. 306,790) Σελ. 306,791 Τεύχος Δ101-Σελ. 117 Υγιεινή και ασφάλεια χώρων εργασίας και εργαζομένων 15.Λ.α.24 Έργο της Κεντρικής Επιτροπής ειδικότερα είναι: α)Η κατάρτιση και παρακολούθηση της εφαρμογής προγραμμάτων εκπαιδεύσεως των εκλεγομένων αντιπροσώπων των μισθωτών. β)Η ενημέρωση των μονάδων και των εργασιακών σωματείων για την ανάγκη συνεργασίας στην πρόληψη των ατυχημάτων και η διασφάλιση της υγείας των μισθωτών, η υπόδειξη προσφόρων μέσων και μέτρων για το σκοπό αυτό, η επιδίωξη και οργάνωση σεμιναρίων και πάσης φύσεως εκπαιδευτικών προγραμμάτων για την πρόληψη και την αντιμετώπιση των επαγγελματικών κινδύνων. γ)Η παρακολούθηση της εξελίξεως στην εφαρμογή των θεσμών του ιατρού της εργασίας και του τεχνικού της ασφαλείας και η υλοποίηση της συνεργασίας των συμβαλλομένων μερών στην εφαρμογή των συστημάτων αυτών, με τον προσδιορισμό καταλλήλων μέτρων. δ)Η επέκταση της υποχρεωτικής λειτουργίας των Επιτροπών Ασφαλείας με ομόφωνη απόφαση και ανάλογα με τις παρουσιαζόμενες συνθήκες και εξελίξεις και σε συνάρτηση με τον άριθμό του απασχολουμένου προσωπικού ή τον κλάδο στον οποίο κατατάσσονται οι μονάδες. ε)Η άρση των ανακυπτουσών διαφορών και αμφισβητήσεων από την εφαρμογή της παρούσας Συλλογικής Συμβάσεως. 2.Ειδικότερα η Κεντρική Επιτροπή εντός έτους από της συγκροτήσεως της σε σώμα: α)Θα συντάξει τον κανονισμό διεξαγωγής της κληρώσεως για την ανάδειξη των μελών της Εφορευτικής Επιτροπής και της επιλογής των αντιπροσώπων των μισθωτών στις επιτροπές ασφαλείας (σύνταξη κλήρων - διαλογή-πρακτικά κληρώσεως, ψηφοδέλτια-σταυροί προτιμήσεως-αποδεικτικά ταυτότητος – ιδιότητος – τόπος – χρόνος - διάρκεια εκλογών) και  β)Θα συντάξει τον κανονισμό διεξαγωγής των εκπαιδευτικών προγραμμάτων για τους αντιπροσώπους των μισθωτών. 3.Κάθε άλλο αντικείμενο, εκτός από τα ανωτέρω στις παραγράφους 1 και 2 που προωθεί στα πλαίσια της παρούσης την εφαρμογή της και υλοποιεί τις συμφωνίες των συμβαλλομένων μερών λογίζεται ότι ανήκει στην αρμοδιότητα της Κεντρικής Επιτροπής, όπως θα αναφέρεται αυτή στη συνέχεια. Άρθρο 12. 1.Η Κεντρική Επιτροπή, ορίζεται επταμελής, και απαρτίζεται από τρία μέλη οριζόμενα από την κάθε πλευρά και ένα Πρόεδρο κοινής αποδοχής, που εκλέγεται από τα λοιπά μέρη. 2.Μέσα σε δέκα ημέρες από την υπογραφή της παρούσης, όπως επίσης στις πρώτες δέκα ημερολογιακές ημέρες κάθε τρίτου χρόνου (με αρίθμηση σαν πρώτου του διανυομένου έτους) κάθε πλευρά ανακοινώνει με έγγραφό της στην άλλη τα υποδεικνυόμενα, σαν εκπρόσωπους της, μέλη της Κεντρικής Επιτροπής, με ισάριθμους αναπληρωματικούς τους. Σελ. 306,792 Τεύχος Δ101-Σελ. 118 Εάν παρέλθει άπρακτη η δεκαήμερη προθεσμία, θεωρείται αυτόματα παραταθείσα η θητεία των εκπροσώπων (στην προηγουμένη περίοδο) της πλευράς που δεν προήλθε σε υπόδειξη νέων μελών. Κατά την πρώτη εφαρμογή της παρούσης, αν παρέλθει άπρακτο το δεκαήμερο, σαν μέλη της Κεντρικής Επιτροπής, λογίζονται οι υπογράψαντες από κάθε πλευρά τη συλλογική σύμβαση. 3.Με πρωτοβουλία οποιασδήποτε από τις οργανώσεις που υπέγραψαν την παρούσα, προσκαλούνται τα υποδειχθέντα μέλη της Κεντρικής Επιτροπής και συγκροτούνται σε σώμα με την προσωρινή προεδρία του γηραιότερου. Χρέη ψηφολέκτου και γραμματέως εκτελεί ο εκ των μελών νεότερος 4.Τα μέλη της Κεντρικής Επιτροπής αμέσως μετά τον προσδιορισμό του προσωρινού Προέδρου και του ψηφολέκτου – γραμματέως συντάσσουν πίνακα περιλαμβάνοντα το πολύ έξι πρόσωπα γενικότερης προβολής προτεινόμενα για το αξίωμα του Προέδρου της Επιτροπής. Εκάστη πλευρά δεν μπορεί να υποδείξει περισσότερους των τριών. 5.Με μυστική ψηφοφορία από τα πρόσωπα του πίνακος εκλέγεται ως πρόεδρος της Κεντρικής Επιτροπής εκείνος που θα έχει τη σχετική πλειοψηφία. Σε περίπτωση ισοψηφίας επαναλαμβάνεται η ψηφοφορία για την εκλογή του Προέδρου μεταξύ των ισοψηφισάντων. Εάν, μετά από δύο ψηφοφορίες, διατηρείται ισοψηφία, η εκλογή του Προέδρου γίνεται με κλήρωση μεταξύ των ισοψηφισάντων υποψηφίων. Άρθρο 13. 1.Η Κεντρική Επιτροπή δικαιούται να καλεί στις συνεδριάσεις της, για τη διατύπωση γνώμης οποιοδήποτε πρόσωπο θεωρεί χρήσιμο και αναγκαίο. Τα μέλη της επίσης μπορούν να συνοδεύονται από τεχνικούς συμβούλους, χωρίς ψήφο. 2.Η Κεντρική Επιτροπή καταρτίζει, τροποποιεί και αναθεωρεί με ομόφωνες αποφάσεις της τον κανονισμό λειτουργίας της. Άρθρο 14. Κατά την πρώτη εφαρμογή, σε κάθε περίπτωση, του θεσμού των Επιτροπών Ασφαλείας, ο μισός αριθμός των αντιπροσώπων των μισθωτών εκλέγεται με θητεία για ένα χρόνο μόνο, ενώ ο υπόλοιπος με θητεία δύο ετών, σε τρόπο ώστε σε κάθε επόμενο έτος να αντικαθίσταται μόνο ο μισός αριθμός των αντιπροσώπων, που έχουν ήδη εκπαιδευθεί και έχουν αποκτήσει την εμπειρία της πρακτικής ασκήσεως. Για θητεία δύο ετών (στην πρώτη εφαρμογή) εκλέγεται ο πρώτος ή (ανάλογα με την περίπτωση) οι δύο πρώτοι σε σειρά ψήφων μισθωτοί και για θητεία ενός έτους ο επόμενος ή οι επόμενοι δύο σε σειρά ψήφων. 15.Λ.α.24 Υγιεινή και ασφάλεια χώρων εργασίας και εργαζομένων Άρθρο 2. 1.Σε κάθε μονάδα, που απασχολεί περισσοτέρους από τριάντα (30) μισθωτούς, με πρωτοβουλία του εργοδότη μπορεί να συσταθεί, με τη διαδικασία που ορίζεται στην παρούσα, Επιτροπή Υγιεινής και Ασφαλείας Εργαζομένων, που θα έχει τις αρμοδιότητες που ορίζονται στη συνέχεια. Οι επιτροπές αυτές θ΄ αναφέρονται παρακάτω σαν Επιτροπές Ασφαλείας. 2.Τα συμβαλλόμενα μέρη προτρέπουν όλους τους εργοδότες, ανεξάρτητα από τον αριθμό του απασχολουμένου προσωπικού τους, να προέλθουν αυτοβούλως στη σύσταση των Επιτροπών Ασφαλείας. Τα συμβαλλόμενα μέρη συνομολογούν επίσης ότι θα συνεργασθούν στενά για την προοδευτική εφαρμογή του θεσμού των Επιτροπών Ασφαλείας, σε όλες τις μονάδες που αφορά η παρούσα. 3.Τα συμβαλλόμενα μέρη συμφωνούν να εφαρμοσθεί ο θεσμός των Επιτροπών Ασφαλείας υποχρεωτικά στις μονάδες με απασχόληση 501 και άνω μισθωτούς, μόλις συνταχθούν από την Κεντρική Επιτροπή Υγιεινής και Ασφαλείας της Εργασίας οι αναγκαίοι κανονισμοί για τη διεξαγωγή των εκλογών για την ανάδειξη των αντιπροσώπων των μισθωτών και για την εκπαίδευσή τους, που πάντως πρέπει να έχει συντελεσθεί εντός ενός έτους από τη συγκρότηση σε σώμα της Κεντρικής Επιτροπής. 4.Τα συμβαλλόμενα μέρη συμφωνούν επίσης ότι, με την διαδικασία που προβλέπουν τα επόμενα άρθρα, θα επιδιώκεται η εφαρμογή του θεσμού και θα προσδιορίζεται ο χρόνος της υποχρεωτικής εφαρμογής, ανάλογα με τον αριθμό των απασχολουμένων μισθωτών και τον κλάδο στον οποίο ανήκουν οι μονάδες. Άρθρο 3. 1.Η Επιτροπή Ασφαλείας αποτελεί συμβουλευτικό όργανο, για την δημιουργία και διατήρηση ασφαλών και υγιεινών συνθηκών εργασίας. Η Επιτροπή ενημερώνεται επί της εφαρμογής των ισχυουσών διατάξεων περί υγιεινής και ασφαλείας της εργασίας, περί των αντιστοίχων προγραμμάτων του εργοδότη και συμβάλλει στην εφαρμογή τους. 2.Η Επιτροπή Ασφαλείας ειδικώτερα: α)Επισημαίνει και αναλύει τους επαγγελματικούς κινδύνους που εμφανίζονται γενικά στους χώρους εργασίας η σε κάθε θέση εργασίας στη μονάδα. β)Προτείνει μέτρα για την αντιμετώπιση των επαγγελματικών κινδύνων και εισηγείται την κατάρτιση προγραμμάτων εκπαιδεύσεως στην πρόληψη των εργατικών ατυχημάτων. γ)Γνωμοδοτεί πριν από την εφαρμογή τους, σε όλα τα μέτρα του εργοδότου που αφορούν (α) στο βαθμό ειδικεύσεως των εργαζομένων στη χρήση ατομικών προστατευτικών μέσων (β) στη διευθέτηση των χώρων εργασίας και  γ)στα μακροχρόνια προγράμματα εκπαιδεύσεως, επί θεμάτων υγιεινής και ασφαλείας. δ)Επιμελείται της εκπαιδεύσεως των εργαζομένων για την πρόληψη των εργατικών ατυχημάτων. 3.Η Επιτροπή Ασφαλείας συλλογικά, ή με εξουσιοδοτημένα μέλη της: α)Εξακριβώνει την ύπαρξη και την καταλληλότητα των μέσων ατομικής προστασίας και προτρέπει για τη χρήση τους. β)Διαπιστώνει την ύπαρξη σημάτων ασφαλείας και υποδεικνύει σημεία για σηματοδότηση με αυτά. γ)Εποπτεύει στην εκτέλεση ασκήσεων συναγερμού για τη διαπίστωση της ετοιμότητας προς αντιμετώπιση ατυχημάτων. (Μετά τη σελ. 306,787) Σελ. 306,789 Τεύχος Δ101-Σελ. 115 Υγιεινή και ασφάλεια χώρων εργασίας και εργαζομένων 15.Λ.α.24 δ)Εποπτεύει την εφαρμογή των προβλεπομένων και λαμβανομένων μέτρων υγιεινής και ασφαλείας των εργαζομένων και αναφέρει αμέσως στον εργοδότη κάθε παράλειψη όπως και κάθε εμφανιζομένη περίπτωση απειλουμένου κινδύνου. 4.Η Επιτροπή Ασφαλείας για τις αρμοδιότητες της προηγουμένης παραγράφου μπορεί να εξουσιοδοτεί ανά δύο (ένα από κάθε πλευρά) μέλη της για καθωρισμένους χώρους της μονάδος. Άρθρο 4. 1.Η Επιτροπή Ασφαλείας είναι πάντα διμερούς συνθέσεως. Κατ΄ εξαίρεση, το αρμόδιο δημόσιο όργανο εποπτείας σε θέματα υγιεινής και ασφαλείας της εργασίας, δικαιούται να παρευρίσκεται σε συνεδρίαση της Επιτροπής Ασφαλείας, για να ανακοινώσει τα αποτελέσματα του ελέγχου που επραγματοποίησε και τα μέτρα που υποδεικνύει να ληφθούν. Εάν το δημόσιο όργανο δεν ασκήσει το ανωτέρω δικαίωμά του, το δελτίο του ελέγχου που εκδίδεται από αυτό, όπως και κάθε άλλο έγγραφο στοιχείο που προέρχεται από την ίδια πηγή, τίθεται υποχρεωτικά υπόψη της Επιτροπής Ασφαλείας. 2.Στην Επιτροπή Ασφαλείας μετέχουν από πλευράς εργαζομένων: α)Σε μονάδες με αριθμό απασχολουμένων μέχρι 500, δύο εκλεγμένοι αντιπρόσωποι και  β)Σε μονάδες με αριθμό απασχολουμένων από 501 και άνω τέσσερις εκλεγμένοι αντιπρόσωποι. Στους παραπάνω αριθμούς των απασχολουμένων συνυπολογίζονται και οι υπάλληλοι της υπηρεσίας γραφείων και αποθηκών, μόνον εάν οι υπηρεσίες αυτές λειτουργούν μέσα στο χώρο της μονάδας. 3.Ίσος, με τον παραπάνω, αριθμό εργαζομένων στη μονάδα ορίζεται από τον εργοδότη σαν μέλη της Επιτροπής Ασφαλείας. Από αυτούς δε εκείνος που έχει το μεγαλύτερο βαθμό στην ιεραρχία της μονάδος συγκαλεί την επιτροπή, διευθύνει τις συνεδριάσεις της και μεριμνά για την γραμματειακή της υποστήριξη. Στην επιτροπή μετέχουν επίσης, σαν εισηγητές χωρίς ψήφο, ο αρμόδιος για θέματα υγιεινής και ασφαλείας της μονάδος. Ο εντεταλμένος τεχνικός και ο γιατρός της μονάδος, εάν υπάρχουν. 4.Η Επιτροπή Ασφαλείας συνεδριάζει τακτικά μια φορά το μήνα και εκτάκτως όποτε χρειάζεται. Οι εκλεγμένοι αντιπρόσωποι των μισθωτών δικαιούνται να ζητήσουν την έκτακτη σύγκληση της Επιτροπής Ασφαλείας και να αναφέρουν διαπιστούμενες παραλείψεις και απειλούμενους κινδύνους. Οι παρατηρήσεις τους αυτές καταχωρούνται υποχρεωτικά στο πρακτικό της Επιτροπής. Εάν απειλείται άμεσος κίνδυνος ατυχήματος, οι εκλεγμένοι αντιπρόσωποι των μισθωτών μπορούν να αναφερθούν αμέσως στον αρμόδιο Δ/ντή ή στον εντεταλμένο ασφαλείας. Σελ. 306,790 Τεύχος Δ101-Σελ. 116 Άρθρο 5. 1.Οι αντιπρόσωποι των μισθωτών για την Επιτροπή Ασφαλείας της μονάδος, εκλέγονται με μυστική ψηφοφορία, με θητεία διαρκείας δύο ετών, η οποία αρχίζει την πρώτη ημέρα του αμέσως επομένου, του τέλους της εκπαιδεύσεώς τους μηνός. Μέχρι την έναρξη της θητείας των νεοεκλεγομένων τα καθήκοντα των αντιπροσώπων των μισθωτών στην Επιτροπή Ασφαλείας εξακολουθούν να ασκούν οι αντιπρόσωποι που εξελέγησαν στην αμέσως προηγουμένη εκλογή. Όλες οι διατάξεις της παρούσης που αναφέρονται στη θητεία, το δικαίωμα επί του μισθού και στην προστασία των εκλεγομένων αντιπροσώπων των μισθωτών, έχουν εφαρμογή και για την περίοδο, από την ημέρα της εκλογής, μέχρι και την έναρξη της θητείας. Εάν, για οποιοδήποτε λόγο, επέλθει λύση της εργασιακής σχέσεως ή παραίτηση εκλεγμένου αντιπροσώπου των μισθωτών, πριν από τη λήξη της θητείας του, για τον υπολειπόμενο χρόνο μετέχει στην Επιτροπή Ασφαλείας, ο, κατά τον αριθμόν των ψήφων που έλαβε, πρώτος στη σειρά επιλαχών. Επί προσκαίρου επίσης κωλύματος του αντιπροσώπου, στα καθήκοντά του, αναπληρούται από τον πρώτο στη σειρά επιλαχόντα. 2.Δικαίωμα εκλογής έχουν όλοι οι εργαζόμενοι στη μονάδα μισθωτοί, άσχετα με την ιδιότητα, την ειδικότητα και τη θέση τους, αρκεί να έχουν δύο τουλάχιστον έτη εργασίας στη μονάδα. 3.Δικαίωμα ψήφου έχουν όλοι οι εργαζόμενοι μισθωτοί στη μονάδα, άσχετα με την ιδιότητα, την ειδικότητα και τη θέση τους, αρκεί να έχουν τουλάχιστον ενός εξαμήνου εργασία στη μονάδα. 4.Εάν στη μονάδα λειτουργούν περισσότερα από ένα τμήματα, ανεξάρτητα ή ασυσχέτιστα και ο εργοδότης προτιμά την ίδρυση ιδιαίτερης Επιτροπής Ασφαλείας σε κάθε τμήμα, οι αντιπρόσωποι των μισθωτών, εκλεγόμενοι αποκλειστικά από τους εργαζομένους στο αντίστοιχο τμήμα, πρέπει επιπροσθέτως και να εργάζονται στο τμήμα αυτό, τουλάχιστον κατά τους τελευταίους έξι πλήρεις ημερολογιακούς μήνες προ της εκλογής. Στις περιπτώσεις αυτές, ο αριθμός των εκλεγομένων αντιπροσώπων, για τις κατά τμήμα Επιτροπές Ασφαλείας, είναι αυτός που αντιστοιχεί στο συνολικό αριθμό των εργαζομένων στο τμήμα αυτό. Για τις περιπτώσεις λειτουργίας Επιτροπών Ασφαλείας κατά τμήματα, όπου στην παρούσα Συλλογική Σύμβαση Εργασίας γίνεται χρήση του όρου «μονάδα» πρέπει να λογίζεται ότι, ο όρος αυτός είναι δηλωτικός του τμήματος. 15.Λ.α.24 Υγιεινή και ασφάλεια χώρων εργασίας και εργαζομένων Άρθρο 6. 1.Οι εκλογές για την ανάδειξη των αντιπροσώπων των μισθωτών στις Επιτροπές Ασφαλείας διεξάγονται με την επίβλεψη Εφορευτικής Επιτροπής απαρτιζομένης από τρία μέλη. Τα μέλη αυτά ορίζονται με κλήρωση, μεταξύ όλων των εργαζομένων στη μονάδα που έχουν δικαίωμα ψήφου. Στην κλήρωση επιβλέπει ένας εκπρόσωπος του εργοδότου και ένας εκπρόσωπος του σωματείου των εργαζομένων στην μονάδα ή, αν δεν υπάρχει τέτοιο, της Γενικής Συνομοσπονδίας Εργατών Ελλάδος. Της Εφορευτικής Επιτροπής προεδρεύει ο γηραιότερος και Γραμματεύς είναι ο νεώτερος. 2.Η Εφορευτική Επιτροπή, την έκτη ημέρα προ των εκλογών, εξετάζει αν οι καταθέσαντες, μέχρι την προηγουμένη ημέρα, σχετική δήλωση, υποψήφιοι αντιπρόσωποι έχουν δικαίωμα εκλογής και αποφαίνεται οριστικά με πρακτικό της, στο οποίο αναγράφονται και οι ενδεχόμενες μειοψηφίες. Το πρακτικό αυτό αναρτάται σε εμφανές σημείο στη μονάδα. Μόνο οι ανακηρυσσόμενοι από την Εφορευτική Επιτροπή υποψήφιοι έχουν δικαίωμα να μετάσχουν στις εκλογές. 3.Προ της ενάρξεως της ψηφοφορίας παραδίδονται από τον εργοδότη καταστάσεις του εργαζομένου στη μονάδα προσωπικού και των εξ αυτών εχόντων δικαίωμα ψήφου. Κατά τη διάρκεια της ψηφοφορίας τυχόν προβαλλόμενες από τους εργαζομένους ενστάσεις, αναφορικά με το δικαίωμά τους να ψηφίζουν, επιλύονται εκ των ενόντων από την Εφορευτική Επιτροπή, η οποία καταχωρεί τις αποφάσεις της σε σχετικό πρακτικό. 4.Μετά το πέρας της ψηφοφορίας γίνεται διαλογή των ψήφων από την Εφορευτική Επιτροπή, η οποία με πρακτικό της, στο οποίο αναγράφονται έναντι εκάστου υποψηφίου οι ψήφοι που έλαβε, ανακηρύσσει τους κατά σειρά επιτυχόντας αντιπροσώπους των μισθωτών και, ομοίως κατά σειρά, τους επιλαχόντας. 5.Τόσο ο εργοδότης, όσο και το σωματείο των εργαζομένων στη μονάδα (αν υπάρχει) ή η ΓΣΕΕ, μπορούν να ζητήσουν την παρουσία κατά τη διεξαγωγή των εκλογών αντιπροσώπου της Δικαστικής Αρχής, κατ΄ ανάλογη εφαρμογή των διατάξεων του άρθρου 23 παράγραφοι 1 και 2 του Ν. 330/76. Στην περίπτωση αυτή, ο παριστάμενος Δικαστικός προεδρεύει της Εφορευτικής Επιτροπής. Άρθρο 7. 1.Οι εκλεγέντες αντιπρόσωποι των μισθωτών και ισάριθμοι (κατά την σειρά των ψήφων) επιλαχόντες, παρακολουθούν προγράμματα εκπαιδεύσεως σε θέματα υγιεινής και ασφαλείας της εργασίας, καταρτιζόμενα και εγκρινόμενα από την Κεντρική Επιτροπή Υγιεινής και Ασφαλείας της Εργασίας, τα οποία μπορεί να πραγματοποιούνται και εντός της μονάδος. 2.Τα συμβαλλόμενα μέρη θα επιδιώξουν τα προγράμματα εκπαιδεύσεως, να πραγματοποιούνται από τον ΟΑΕΔ, με δαπάνες του και με τη διάθεση από αυτόν του εκπαιδευτικού προσωπικού και των υλικών μέσων, υπό την εποπτεία εκπροσώπων τους, ή κατ΄ άλλον τρόπον, που θα καθορίσει η Κεντρική Επιτροπή Υγιεινής και Ασφαλείας της Εργασίας. 3.Θα επιδιωχθεί ώστε τα εκπαιδευτικά προγράμματα να πραγματοποιούνται σε ωρισμένες περιόδους, δύο φορές το χρόνο, ώστε να είναι δυνατή έτσι η παρακολούθησή τους από τους, στα ενδιάμεσα χρονικά διαστήματα, εκλεγομένους αντιπροσώπους των μισθωτών. Άρθρο 8. 1.Σε καμιά περίπτωση από τη λειτουργία των Επιτροπών Ασφαλείας και τη δραστηριότητα στα πλαίσια της παρούσης Συλλογικής Συμβάσεως Εργασίας των εκλεγμένων αντιπροσώπων των μισθωτών, δεν καταργείται, περιορίζεται ή εμποδίζεται η δραστηριότητα των εργασιακών σωματείων, σε όλα τα λοιπά αντικείμενα αρμοδιότητός τους, που προβλέπει η ισχύουσα νομοθεσία. 2.Σε καμιά περίπτωση δεν επιτρέπεται να παρεμποδίζεται από τον εργοδότη η συνεργασία των εκλεγμένων αντιπροσώπων των μισθωτών, με τα εργασιακά σωματεία του προσωπικού της μονάδος. 3.Τα εργασιακά σωματεία οφείλουν να υποβοηθούν τους εκλεγμένους αντιπροσώπους των μισθωτών στην ελεύθερη και κατά συνείδηση άσκηση των καθηκόντων τους. Άρθρο 9. 1.Ο εργοδότης οφείλει να παρέχει στους εκλεγμένους αντιπροσώπους των μισθωτών όλες τις πληροφορίες και τα αναγκαία μέσα, για την ταχεία και αποτελεσματική εκπλήρωση των καθηκόντων τους. Οι διατάξεις του άρθρου 7, της από 26.2.75 Εθνικής Γενικής Συλλογικής Συμβάσεως Εργασίας, έχουν εφαρμογή και για τους εκλεγμένους αντιπροσώπους των μισθωτών. 2.Οι εκλεγμένοι αντιπρόσωποι των μισθωτών δεν απαλλάσσονται της προς εργασίαν υποχρεώσεως, κατά το νόμιμο ή συμβατικό ωράριο εργασίας. Η άσκηση των καθηκόντων τους, που καθορίζεται με την παρούσα Συλλογική Σύμβαση, αποτελεί εκπλήρωση της υποχρεώσεώς τους αυτής. 3.Ο χρόνος της θητείας των εκλεγμένων αντιπροσώπων των μισθωτών, λογίζεται σαν χρόνος πραγματικής υπηρεσίας στην ειδικότητα, ιδιότητα και καθήκοντα καθενός, για όλα τα συναρτώμενα από την υπηρεσία, βάσει των ισχυουσών διατάξεων, δικαιώματά τους. Σε καμιά περίπτωση δεν θίγονται τα επί του μισθού ή οποιαδήποτε άλλα δικαιώματα του εκλεγμένου αντιπροσώπου των μισθωτών. Οι εκλεγμένοι αντιπρόσωποι των μισθωτών διατηρούν την από το άρθρο 648 του Α.Κ. προκύπτουσα υποχρέωση τηρήσεως του επαγγελματικού απορρήτου του εργοδότου. Η υποχρέωση αυτή όμως σε καμιά περίπτωση δεν επιτρέπεται να εμποδίζει την άσκηση των, οριζομένων με την παρούσα Συλλογική Σύμβαση, καθηκόντων τους σαν εκλεγμένων αντιπροσώπων των μισθωτών και μελών της Επιτροπής Ασφαλείας. 